gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4399, del 16-12-2002 (2002/13402)

Actuacions de juí ordinari número 931/2001. Cèdula de notificació.
------------------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/13617


Organisme emissor
:   Jutjat de Primera Instància Número 19 de València

Tipus de document
:   Anunci

Actuacions de juí ordinari número 931/2001. Cèdula de notificació. [2002/F13611]
  
José Juan Tomás Porter, secretari del Jutjat de Primera Instància número 19 de València, faig saber:
  
Que en este jutjat, registrat al número 931/2001, figuren les actuacions de juí ordinari promogudes per Rafael Crespo-Azorín Romeu i altre, representats per la procuradora Isabel Caudet Valero, contra Lucien Joseph Engelmajer, declarat en rebel·lia i en parador ignorat, en què amb data 8 de novembre de 2002 es va dictar la sentència que conté el particular següent:
  
Sentència
  
València, 8 de novembre de 2002
  
Decisió
  
Estime íntegrament la demanda interposada per Isabel Caudet Valero, procuradora dels tribunals, que actua en nom i representació de Rafael Crespo-Azorín Romeu i Ángeles Moreno Navarro, contra Lucien Joseph Engelmajer, i condemne el demandat a pagar al senyor Crespo-Azorín Romeu la suma de trenta-dos mil sis-cents un euros i huitanta-dos cèntims d'euro de principal, i a la senyora Moreno Navarro la suma de dos mil quatre-cents huitanta-huit euros i catorze cèntims d'euro de principal, més, sobre ambdues quantitats, els interessos produïts pel tipus del legal incrementat en dos punts des de la data d'esta sentència i fins al pagament a cada actor del seu principal o a l'ingrés d'estos imports en el compte de depòsits d'este jutjat amb fins de pagament. I també condemne el demandat al pagament de les costes originades en el tràmit als actors. Notifiqueu la present resolució a les parts i feu-los saber que no és ferma i que contra esta es pot interposar recurs d'apel·lació davant de l'Audiència Provincial de València. Es disposa per a este fi del termini de cinc dies des de la seua recepció i s'ha de plantejar mitjançant escrit en forma dirigit al jutjat, anunciant la preparació de la impugnació amb indicació expressa de tractar-se d'esta resolució i dels pronunciaments que són objecte de recurs. Esta és la meua sentència, dictada en primera instància, que pronuncie, mane i firme, en done fe.
  
I perquè valga de notificació en forma al demandat Lucien Joseph Engelmajer, lliure el present edicte.
Diari Oficial de la Generalitat Valenciana


Sumari del DOGV 4226, del 11-04-2002 (2002/3477)

Concurs. Consultoria i assistència per a la redacció del projecte i direcció d'obra de la piscina coberta municipal.
--------------------------------------------------------------------------------------------------------------------

### Dades del document

Número de DOGV
:   4226

Data del DOGV
:   11-04-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/3477


Data del document
:   05-04-2002

Organisme emissor
:   Ajuntament de Silla

Tipus de document
:   Concurs

Descriptors 

:   * Silla
    * contracte de serveis

Concurs. Consultoria i assistència per a la redacció del projecte i direcció d'obra de la piscina coberta municipal. [2002/F3477]
  
Per Decret de l'Alcaldia 487/2002, de data 4 d'abril, es va aprovar el plec de condicions particulars que ha de regir en el procediment obert, mitjançant concurs, per a l'adjudicació del contracte de consultoria i assistència, per a la redacció del projecte i direcció d'obra de la piscina coberta municipal. Ara, mitjançant aquest edicte, s'anuncia l'obertura del procediment d'adjudicació.
  
1. Entitat adjudicadora: Ajuntament de Silla.
  
a) Òrgan: Ple.
  
b) Dependència en la qual es tramita l'expedient: Servei de Contractació.
  
2. Objecte del contracte
  
a) Adjudicació del contracte de consultoria i assistència, per a la redacció del projecte i direcció d'obra de la piscina coberta municipal
  
b) Termini i presentació del projecte executiu abans del 31 de maig 2002.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 74.030,85 euros, IVA inclòs, a la baixa.
  
5. Garanties
  
Definitiva: 4% del tipus de licitació.
  
6. Obtenció de documentació i informació
  
a) Entitat: Ajuntament de Silla, Servei de Contractació.
  
b) Domicili: plaça del Poble, 1.
  
c) Localitat i codi postal: Silla 46669.
  
d) Telèfon: 74 771 89 09.
  
e) Telefax: 96 121 22 23.
  
f) Data límit d'obtenció de documents i informació: durant els 13 dies naturals següents a la publicació d'aquest edicte en el Diari Oficial de la Generalitat Valenciana.
  
7. Presentació d'ofertes o de sol·licituds de participació
  
a) Dada límit de presentació: fins al 13 dia natural següent al de la publicació d'aquest edicte en el Diari Oficial de la Generalitat Valenciana.
  
b) Documentació que s'ha de presentar: l'establida en els plecs
  
c) Lloc de la presentació: el mateix que el de l'obtenció de la documentació.
  
8. Obertura d'ofertes
  
a) Lloc: s'efectuarà a la sala de comissions de l'ajuntament.
  
b) Data: el següent dia hàbil al de finalització del termini de presentació d'ofertes, amb excepció del dissabte, que es considerarà inhàbil a aquest efecte.
  
c) Hora: 13.00.
  
9. Despeses d'anuncis: a càrrec del contractista adjudicatari.
  
10. Model de proposició: el que figura en el plec de condicions.
Diari Oficial de la Generalitat Valenciana


Sumari del DOGV 4320, del 23-08-2002 (2002/9226)

Informació pública del programa d'actuació integrada del sector II-2 del Pla General d'Ordenació Urbana del municipi.
---------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9226


Organisme emissor
:   Ajuntament de la Pobla de Farnals

Tipus de document
:   Anunci

Informació pública del programa d'actuació integrada del sector II-2 del Pla General d'Ordenació Urbana del municipi. [2002/Q9226]
  
La mercantil Río Rita, SL, ha protocol·litzat davant la Notaria de la senyora Gracia-Lourdes Romero de Massamagrell, la proposta de programa d'actuació integrada del sector II-2 del Pla General d'Ordenació Urbana d'este municipi. Esta alternativa tècnica comprén: homologació del sector, pla parcial i avantprojectes d'urbanització. I ha presentat davant d'este ajuntament, amb data 10 de juliol de 2002, un exemplar a efectes de consulta durant l'exposició pública.
  
L'anunci de l'exposició pública s'ha publicat en el Diari Oficial de la Generalitat Valenciana número 4.300, de 25 de juliol de 2002.
  
Eduardo Sáez Vicente-Almanzán ha sol·licitat a este ajuntament la pròrroga del termini de 20 dies hàbils que s'ha concedit per a la presentació d'unes altres alternatives tècniques o d'al·legacions sobre el contingut de les presentades, per 20 dies hàbils addicionals d'acord amb el que es disposa en l'article 46.4 de la Llei 6/1994, de la Generalitat Valenciana, Reguladora de l'Activitat Urbanística. Esta Alcaldia ha acordat la pròrroga sol·licitada.
  
Durant el termini de 40 dies hàbils següents a la publicació de l'anunci publicat en el Diari Oficial de la Generalitat Valenciana de 25 de juliol de 2002, les persones interessades podran consultar la documentació del programa i l'expedient a les dependències del mateix ajuntament, dins de la jornada ordinària administrativa, així com formular les al·legacions que estimen pertinents i presentar, si escau, unes altres alternatives tècniques en competència. Dins dels cinc dies hàbils següents a l'acabament del termini anterior podran presentar-se proposicions juridicoeconòmiques sobre qualsevol de les alternatives tècniques formulades, sense perjuí de les altres coses disposades en l'article 46 de la Llei 6/1994, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4298, del 23-07-2002 (2002/7530)

Informació pública del projecte d'urbanització de la unitat d'execució 2 sòl urbà residencial Santíssim Crist.
--------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7530


Organisme emissor
:   Ajuntament de Vilamarxant

Tipus de document
:   Anunci

Informació pública del projecte d'urbanització de la unitat d'execució 2 sòl urbà residencial Santíssim Crist. [2002/X7530]
  
La mercantil Urbacon Levante, SL, ha presentat el projecte d'urbanització de la UE-2 sòl urbà residencial Santíssim Crist, esta Alcaldia Presidència en Decret de data 26 de juny de 2002, ha resolt sotmetre'l a informació pública; la qual cosa s'anuncia perquè en el termini de vint dies hàbils comptats des del següent a la publicació en el Diari Oficial de la Generalitat Valenciana, puguen formular-s'hi al·legacions, tal com estableix l'article 46, per remissió de l'article 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4226, del 11-04-2002 (2002/3447)

Informació pública del pla parcial industrial.
----------------------------------------------

### Dades del document

Número de DOGV
:   4226

Data del DOGV
:   11-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3447


Organisme emissor
:   Ajuntament de Benifairó de Les Valls

Tipus de document
:   Anunci

Informació pública del pla parcial industrial. [2002/X3447]
  
Per acord del Ple de 21 de març de 2002, se sotmet a informació pública el pla parcial industrial per termini d'un mes, a efectes del seu examen i presentació d'al·legacions, i en compliment del que disposa l'article 52.1.B de la Llei 6/1994.
Diari Oficial de la Generalitat Valenciana


Sumari del DOGV 4395, del 09-12-2002 (2002/13739)

Informació pública de la Convocatòria 11/2002, per a la provisió d'una plaça d'informàtic.
------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13056


Data del document
:   29-07-2002

Organisme emissor
:   Teatres de la Generalitat Valenciana

Tipus de document
:   Resolució

Descriptors 

:   * administració regional
    * professió de la informàtica
    * concurs administratiu

Informació pública de la Convocatòria 11/2002, per a la provisió d'una plaça d'informàtic. [2002/A13066]
  
Teatres de la Generalitat Valenciana, de conformitat amb l'Acord del seu Consell Rector de data 22 de març de 2002, adoptat en virtut del que disposa l'article 14, apartat 3, del Decret 36/1994, necessita, per a cobrir la seua plantilla aprovada pel Consell Rector de data 22 de març de 2002, el següent lloc de treball.
  
1. Denominació del lloc: una plaça d'informàtic.
  
2. Número de convocatòria 11/2002.
  
Les condicions estan exposades al tauler d'anuncis de Teatres de la Generalitat, plaça de l'Ajuntament, 17, Teatre Principal de València, entrada pel carrer Poeta Querol, i Centre Coreogràfic de la Generalitat Valenciana (passeig de la Granja, s/n de Burjassot).
Diari Oficial de la Generalitat Valenciana


Sumari del DOGV 4314, del 14-08-2002 (2002/7776)

Informació pública de la sol·licitud de aprovació del projecto d'ampliació de l'explotació de la secció A) denominada Baladrar nº 490, per l'empresa Áridos Mijares, SL.
------------------------------------------------------------------------------------------------------------------------------------------------------------------------

### Dades del document

Número de DOGV
:   4314

Data del DOGV
:   14-08-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2002/7776


Organisme emissor
:   Conselleria d'Innovació i Competitivitat

Tipus de document
:   Anunci

Informació pública de la sol·licitud de aprovació del projecto d'ampliació de l'explotació de la secció A) denominada Baladrar nº 490, per l'empresa Áridos Mijares, SL. [2002/7776]
  
L'empresa Áridos Mijares, SL ha sol·licitat l'aprovació del projecte d'ampliació de l'explotació de la secció A) denominada Baladrar núm. 490, situada al terme municipal de Fanzara (Castelló).
  
Cosa que es fa pública, tot complint el que s'ha establit en l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental (DOGV núm. 1.412 de 30 d'octubre de 1990), a fi que les persones que es consideren afectades d'alguna manera per l'activitat de què es tracta puguen formular, per escrit, durant el termini de 30 dies a partir de l'endemà de la present publicació, les observacions pertinents al Servei Territorial d'Indústria i Energia de Castelló, c/ Cavallers, núm. 8, de dilluns a divendres, de 9 a 14 hores.
Diari Oficial de la Generalitat Valenciana


Sumari del DOGV 4266, del 07-06-2002 (2002/5822)

Informació pública de l'alternativa tècnica de programa i pla parcial per al desenvolupament del sector B-8.2 del Pla General d'Ordenació Urbana de Dénia.
----------------------------------------------------------------------------------------------------------------------------------------------------------

### Dades del document

Número de DOGV
:   4266

Data del DOGV
:   07-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5822


Organisme emissor
:   Pedrera Azahar, SL

Tipus de document
:   Anunci

Informació pública de l'alternativa tècnica de programa i pla parcial per al desenvolupament del sector B-8.2 del Pla General d'Ordenació Urbana de Dénia. [2002/X5822]
  
De conformitat amb l'article 48 i els concordants de la Llei 6/1994, 15 de novembre de la Generalitat Valenciana, Reguladora de l'Activitat Urbanística, se sotmet a informació pública durant el termini de 20 dies l'alternativa tècnica de programa, així com la proposta de pla parcial i homologació modificativa, presentades per la mercantil Pedrera Azahar, SA, per al desenvolupament del sector B-8.2 del Pla General d'Ordenació Urbana de Dénia, amb la finalitat de procedir a l'ordenament detallat i completa urbanització de l'esmentat sector.
  
L'alternativa tècnica del programa, que inclou avantprojecte d'urbanització, i la proposta del pla parcial i homologació modificativa podran ser objecte de pública consulta en l'exemplar protocol·litzat a la notaria del senyor Gerardo von Wichmann Rovira (carrer del Marqués de Campo 27-1r, Dénia) amb el núm. 3133/2001. Qualsevol persona podrà, dins el termini de 20 dies comptats a partir de la publicació de l'últim anunci, comparèixer en aquella notaria per a obtindre còpia de l'acta o sol·licitar-ne l'exhibició. A l'Ajuntament de Dénia, on s'ha dipositat un altre exemplar (nº 22022/2001 en el registre general d'entrada), es poden, així mateix, consultar les actuacions derivades de la documentació i podran presentar-s'hi al·legacions o altres alternatives tècniques durant el termini d'informació pública (amb la possibilitat de pròrroga per 20 dies addicionals si, durant els 10 primers dies d'informació pública, cap persona es compromet a presentar una alternativa tècnica substancialment distinta a la inicial i en prestara caució), així com presentar proposicions juridicoeconòmiques en competència durant els cinc dies següents a l'acabament del tràmit d'informació pública.
Diari Oficial de la Generalitat Valenciana


Sumari del DOGV 4406, del 26-12-2002 (2002/14322)

RESOLUCIÓ de 17 de desembre de 2002, de la Direcció General per als Recursos Humans, per la qual se cita les persones interessades en el procediment abreujat núm. 361/02.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4406

Data del DOGV
:   26-12-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/14547


Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 de desembre de 2002, de la Direcció General per als Recursos Humans, per la qual se cita les persones interessades en el procediment abreujat núm. 361/02. [2002/X14427]
  
El Jutjat Contenciós Administratiu número 7 de València ha reclamat a esta unitat administrativa l'expedient referent al procediment que es descriu a continuació:
  
Recurrent: Associació de Cossos Tècnic i de Gestió d'Institucions Sanitàries de la Generalitat Valenciana (ATGIS).
  
Persones interessades: les participants en el procés extraordinari de consolidació d'ocupació per a la selecció i provisió de places de tècnic de la funció administrativa en les institucions sanitàries dependents de la Conselleria de Sanitat, publicat en el DOGV núm. 4.238, de 29 d'abril de 2002).
  
Assumpte: recurs contenciós administratiu (procediment abreujat) interposat contra l'Orde de 27 de març de 2002, de la Direcció General per als Recursos Humans de la Conselleria de Sanitat de la Generalitat Valenciana, per la qual es convoca procés extraordinari de consolidació d'ocupació per a la selecció i provisió de places de tècnic de la funció administrativa en les institucions sanitàries dependents de la Conselleria de Sanitat, publicat en el DOGV núm. 4.238, de 29 d'abril de 2002.
  
Referència del tribunal: procediment abreujat número 361/02.
  
Segons que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en este recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4199, del 27-02-2002 (2002/1970)

Concurs número 2002/03. Homologació de preus i proveïdors per a la prestació del servei d'hostesses amb destinació a Televisió Autonòmica Valenciana, SA.
---------------------------------------------------------------------------------------------------------------------------------------------------------

### Dades del document

Número de DOGV
:   4199

Data del DOGV
:   27-02-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/1970


Data del document
:   21-02-2002

Organisme emissor
:   Radiotelevisió Valenciana (RTVV)

Tipus de document
:   Concurs

Descriptors 

:   * personal de serveis
    * contracte de serveis
    * televisió

Concurs número 2002/03. Homologació de preus i proveïdors per a la prestació del servei d'hostesses amb destinació a Televisió Autonòmica Valenciana, SA. [2002/X1970]
  
1. Entitat adjudicadora
  
a) Organisme: Televisió Autonòmica Valenciana, SA.
  
b) Dependència que tramita l'expedient: Unitat de Compres de RTVV
  
c) Número d'expedient: 2002/03
  
2. Objecte del contracte
  
a) Descripció de l'objecte: homologació de preus i proveïdors per a la prestació del servei d'hostesses amb destinació a Televisió Autonòmica Valenciana, SA (TAV), Ref. 2002/03.
  
b) Lloc d'execució: d'acord amb les necessitats de TAV, SA. (vegeu plec).
  
c) Termini d'execució: 4 anys.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: procediment negociat
  
4. Pressupost base de licitació
  
Preu lliure.
  
5. Garanties
  
Fiança provisional: no.
  
6. Obtenció de documentació i informació, plec de condicions aprovat
  
a) Entitat: Radiotelevisió Valenciana
  
b) Adreça: PG d'accés Ademús s/n
  
c) Localitat i codi postal: 46374 Burjassot (València)
  
d) Telèfon: 70 624 47 45
  
e) Telefax: 96 318 35 55 € 96 318 30 01
  
f) La data límit d'obtenció de documents i informació: plec disponible des de l'endemà de la publicació del present anunci fins a la data de finalització d'ofertes, en la Recepció de RTVV de 9 a 15 hores.
  
8. Presentació de les ofertes (vegeu plec)
  
a) Data límit de presentació: serà de 15 dies naturals, comptats des de l'endemà de la publicació de l'anunci de la present licitació en el DOGV, els quals finalitzaran a les 14 hores, Cas de ser dissabte o festiu serà ampliat fins el dia hàbil següent.
  
c) Lloc de presentació: Registre d'Entrada de RTVV, a l'adreça adés indicada.
  
d) Termini durant el qual el licitador estarà obligat de mantindre la seua oferta (concurs): 3 mesos
  
9. Obertura de les ofertes, acte públic en l'adreça més amunt indicada
  
a) Data: quart dia hàbil comptat des de l'endemà de l'acabament del termini de presentació de proposicions. Cas de ser dissabte o festiu serà ampliat fins el dia hàbil següent.
  
b) Hora: 12 hores
  
c) Lloc: Saló d'actes de RTVV
  
11. Despeses d'anuncis
  
A càrrec de l'adjudicatari.
Diari Oficial de la Generalitat Valenciana


Sumari del DOGV 4350, del 04-10-2002 (2002/10187)

Informació pública del programa d'actuació integrada per al desenvolupament del sector 9-A Palmar.
--------------------------------------------------------------------------------------------------

### Dades del document

Número de DOGV
:   4350

Data del DOGV
:   04-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10397


Organisme emissor
:   Ajuntament de Benicarló

Tipus de document
:   Anunci

Informació pública del programa d'actuació integrada per al desenvolupament del sector 9-A Palmar. [2002/S10623]
  
Vista la documentació presentada per Lluís Llobet Carol, en nom i representació de la mercantil Floriac, SL, consistent en l'alternativa tècnica d'un programa d'actuació integrada per al desenvolupament del sector 9-A Palmar, acompanyada de document d'homologació i pla parcial.
  
I de conformitat amb el que assenyalen els articles 45, 46 i 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant el present anunci se sotmet a informació pública:
  
L'alternativa tècnica del programa d'actuació integrada per al desenvolupament del sector 9-A Palmar comprensiva d'avantprojecte d'urbanització i determinació de l'àmbit objecte de l'actuació, sent-ne innecessària la cèdula d'urbanització. A partir del sendemà de la publicació del present anunci en el Diari Oficial de la Generalitat Valenciana i durant el termini de 20 dies hàbils podran formular-se tant al·legacions com alternatives tècniques a l'exposada al públic. Les proposicions juridicoeconòmiques es presentaran durant els cinc dies següents al venciment del termini anterior. L'acte d'obertura de pliques se celebrarà en la següent data hàbil a la conclusió del termini per a presentar les proposicions juridicoeconòmiques. Totes les actuacions podran ser objecte de consulta i al·legació pels interessats durant els 10 dies següents als d'obertura de pliques.
  
El document d'homologació i el pla parcial sobre l'esmentat àmbit. Durant el termini d'1 mes als efectes de presentació de les al·legacions que s'estimen oportunes.
  
Examen de l'expedient 2002/414, en el Negociat d'Urbanisme, de dilluns a divendres de 09.00 a 14.00 hores.